Το κόστος της ασφάλειας σπιτιού εξαρτάται από 6 παράγοντες: Το μέγεθος του σπιτιού (τετραγωνικά μέτρα m2) Όσο μεγαλύτερο το σπίτι, τόσο μεγαλύτερο το κόστος της ασφάλειας. Η τοποθεσία του σπιτιού (ο ταχυδρομικός κώδικας Τ.Κ.) Κάποιες περιοχές εμφανίζουν μεγαλύτερο κίνδυνο για το ακίνητο σε σχέση με άλλες περιοχές. Για παράδειγμα, περιοχές με αυξημένη σεισμική δραστηριότητα θεωρούνται πιο επικίνδυνες και άρα ανεβάζουν το κόστος της ασφάλειας κατοικίας. Η ποιότητα κατασκευής του σπιτιού Όσο πιο πολυτελής είναι μια κατοικία (ακριβά υλικά κατασκευής κτλ) τόσο αυξάνεται το κόστος ασφάλισης. Διότι αυξάνεται το κόστος αποκατάστασης σε περίπτωση ζημιάς ή ολικής καταστροφής (από φωτιά ή σεισμό). Η συντριπτική πλειοψηφία των ακινήτων, όμως, κατατάσσονται στα συνηθισμένης κατασκευής σπίτια. Ο σκοπός χρήσης του σπιτιού Η μόνιμη κατοικία ασφαλίζεται με μικρότερο κόστος έναντι της εξοχικής κατοικίας, διότι το εξοχικό μένει ακατοίκητο (και άρα αφύλαχτο) για μεγάλα χρονικά διαστήματα. Έτσι εκτίθεται σε πολλούς κινδύνους που αυξάνουν το ρίσκο των ασφαλιστικών εταιρειών. Τα μέτρα προστασίας Εάν έχεις εγκατεστημένο σύστημα συναγερμού ή πόρτα ασφαλείας, τότε μερικές ασφαλιστικές εταιρείες μειώνουν το ασφάλιστρο που προσφέρουν. Τις καλύψεις που επιλέγεις Όσες περισσότερες καλύψεις επιλέξεις (πυρός, σεισμού, περιεχομένου), τόσο αυξάνεται και το κόστος ασφάλειας κατοικίας. Αυξάνεται όμως και η προστασία που έχεις απέναντι στους κινδύνους. Σκέψου προσεκτικά τι ανάγκες έχεις και αποφάσισε αναλόγως. Μίλα με ένα εξειδικευμένο ασφαλιστικό σύμβουλο του Pricefrox.gr για να σε βοηθήσει στην ανάλυση των αναγκών και να σου προτείνει το κατάλληλο για εσένα πακέτο ασφάλισης. Στο Pricefox μπορείς να συγκρίνεις την αγορά και να βρεις την οικονομικότερη ασφάλεια για την κατοικία ή το εξοχικό σου.